
ΑΠΟΣΠΑΣΜΑ                        
Από το πρακτικό της με αριθ. 47ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 406/2023
Στη Λευκάδα σήμερα  στις 7 του μηνός Νοεμβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 24723/3-11-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τέσσερα (4) θέματα Εκτός Ημερήσιας Διάταξης.

ΘΕΜΑ 7ο: Απόφαση Ο.Ε. για έγκριση της μελέτης: «ΤΡΟΠΟΠΟΙΗΣΗ ΜΕΘΟΔΟΛΟΓΙΑΣ ΚΑΤΑΣΚΕΥΗΣ ΦΟΡΕΑ ΑΝΟΙΧΤΟΥ ΘΕΑΤΡΟΥ» του έργου: «ΑΠΟΠΕΡΑΤΩΣΗ ΔΗΜΟΤΙΚΟΥ ΘΕΑΤΡΟΥ ΛΕΥΚΑΔΑΣ».

Εισηγητής: Σπυρίδων Λύγδας, Αντιδήμαρχος

Ο Πρόεδρος της Ο.Ε. κ. Χαράλαμπος Καλός, Δήμαρχος, εισηγούμενος το θέμα, έθεσε υπόψη των μελών της Επιτροπής τα εξής:

«Ισχύουσες διατάξεις: 
· Την παρ. 2 του  άρθρου 144 του Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ). 

· Ν. 4555/19-07-2018 Πρόγραμμα ΚΛΕΙΣΘΕΝΗΣ

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία. 
ΙΣΤΟΡΙΚΟ

1. Σύμβαση έργου: Ο Δήμος Λευκάδας σύναψε την με αρ. πρωτ. 738/2023 Σύμβαση (23SYMV011990347 2023-01-17) με την εργοληπτική επιχείρηση ΙΟΝΙΟΣ ΤΕΧΝΙΚΗ Α.Ε.” συνολικού ποσού 5.724.152,86€ (με ΦΠΑ 24%). 

Η Ανάδοχος κατέστη μειοδότης του έργου σύμφωνα με την 522/2022 απόφαση της Ο.Ε. του Δ. Λευκάδας, με ποσοστό μέσης έκπτωσης 11,28%

Η χρηματοδότηση του έργου προέρχεται από πιστώσεις ΕΣΠΑ: Ε.Π Ιόνια Νησιά 2021-2027 κωδ πράξης /MIS ΟΠΣ 6001348. 
2. Χρόνος εκτέλεσης: 

Η Συμβατική προθεσμία εκτέλεσης του έργου είναι 24 μήνες ήτοι μέχρι τις 16-01-2025. Το αρχικό Χρονοδιάγραμμα εγκρίθηκε με το αρ. πρωτ. 1424/09-02-2023 έγγραφο της Τ.Υ. Λευκάδας.

ΣΥΝΤΟΜΗ ΠΕΡΙΓΡΑΦΗ

Κατά την εκτέλεση υλοποίησης της κατασκευής του νέου ανοιχτού θεάτρου Δήμου Λευκάδας, κρίθηκε απαραίτητη η τροποποίηση της μεθοδολογίας κατασκευής τμήματος του φέροντα οργανισμού του φορέα, προκειμένου να παράγουμε το βέλτιστο αποτέλεσμα, τόσο σε κατασκευαστικό επίπεδο όσο και στην μετέπειτα συντήρηση αυτού.

Η μελέτη του θεάτρου όπως προκύπτει από τα αρχιτεκτονικά σχέδια αποτελείται από δύο διακριτά τμήματα. Την τελική επιφάνεια από συγκολλητή ξυλεία, που περιλαμβάνει τις κερκίδες με τα καθίσματα και τις κλίμακες, η οποία λόγω του σχεδιασμού δεσπόζει στον χώρο και είναι ορατή από τους θεατές τόσο από το εσωτερικό του θεάτρου όσο και από το εξωτερικό χώρο και ο σχετικά μη ορατός σύμμεικτος φορέας (υποστυλώματα και δοκοί) από συγκολλητή γραμμική ξυλεία και μεταλλικά ελάσματα που στηρίζει την ξύλινη κερκίδα. Τα γραμμικά τμήματα του φορέα από συγκολλητή ξυλεία βρίσκονται διαρκώς εκτεθειμένα στα καιρικά φαινόμενα και στις ιδιαίτερες καιρικές συνθήκες της περιοχής (γειτνίαση με το θαλάσσιο περιβάλλον), κατάσταση που θα είναι πολύ επιβαρυντική για την μελλοντική φθορά του φορέα ακόμη και σε μικρό βάθος χρόνου. Το γεγονός αυτό θα επηρεάσει σίγουρα την συμπεριφορά του υλικού και φυσικά την ασφάλεια του έργου.

Επίσης στην μετά covid εποχή, δηλαδή μετά την σύνταξη της μελέτης και της δημοπράτησης του έργου, παρατηρούνται ιδιαίτερα προβλήματα εμπορίας και διάθεσης της απαιτούμενης προδιαγραφών ξυλείας της μελέτης, γεγονός που θα επηρεάσει αρνητικά την απαραίτητη για την ασφάλεια συντήρηση του έργου.

Σύμφωνα με τα παραπάνω, προκειμένου να παράγουμε βέλτιστο αποτέλεσμα, τόσο σε κατασκευαστικό επίπεδο όσο και στην μετέπειτα συντήρηση αυτού, χωρίς να τροποποιηθεί το τελικό παραγόμενο αποτέλεσμα, προτείνουμε την μερική τροποποίηση της  κατασκευής του φορέα, δηλαδή των στύλων και των δοκών της κερκίδας από σύνθετη συγκολλητή ξυλεία σε μεταλλική κατασκευή από γαλβανισμένα στοιχεία.

Ο ανάδοχος με το αρ. πρωτ. 13116/01-06-2023 έγγραφο υπέβαλε τη νέα Στατική Μελέτη η οποία συντάχθηκε από τον ίδιο μελετητή που συνέταξε και την αρχική στατική  μελέτη, το κόστος σύνταξης της οποίας βαρύνει αποκλειστικά τον ανάδοχο σύμφωνα με αρ. πρωτ. 5890/24-03-2023 έγγραφό του.

Η μελέτη “ΤΡΟΠΟΠΟΙΗΣΗ ΜΕΘΟΔΟΛΟΓΙΑΣ ΚΑΤΑΣΚΕΥΗΣ ΦΟΡΕΑ ΑΝΟΙΧΤΟΥ ΘΕΑΤΡΟΥ” έχει λάβει έγκριση από το Τεχνικό Συμβούλιο Δημοσίων Έργων της Π.Ε. Λευκάδας, σύμφωνα με την 9η Πράξη της 6ης Συνεδρίασης στις 08-08-2023.

Εισηγούμαστε,  

την έγκριση της μελέτης “ΤΡΟΠΟΠΟΙΗΣΗ ΜΕΘΟΔΟΛΟΓΙΑΣ ΚΑΤΑΣΚΕΥΗΣ ΦΟΡΕΑ ΑΝΟΙΧΤΟΥ ΘΕΑΤΡΟΥ” του ΕΡΓΟΥ: «ΑΠΟΠΕΡΑΤΩΣΗ ΔΗΜΟΤΙΚΟΥ ΘΕΑΤΡΟΥ ΛΕΥΚΑΔΑΣ», σύμφωνα με την από  01-06-2023 υποβολή από την ανάδοχο εταιρία.»
Η κα Μαργέλη Μαρία ψηφίζει παρών.

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν. 4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ

Την έγκριση της μελέτης “ΤΡΟΠΟΠΟΙΗΣΗ ΜΕΘΟΔΟΛΟΓΙΑΣ ΚΑΤΑΣΚΕΥΗΣ ΦΟΡΕΑ ΑΝΟΙΧΤΟΥ ΘΕΑΤΡΟΥ” του ΕΡΓΟΥ: «ΑΠΟΠΕΡΑΤΩΣΗ ΔΗΜΟΤΙΚΟΥ ΘΕΑΤΡΟΥ ΛΕΥΚΑΔΑΣ», σύμφωνα με την από  01-06-2023 υποβολή από την ανάδοχο εταιρία.


Η απόφαση αυτή πήρε αύξοντα αριθμό: 406/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

